પ્રવાસી મજૂરો માટે હવે ઉભી થઈ ગઈ મોટી મુસીબત, ત્રણ મહિનાથી નથી મળ્યું કોઈ…. - Amreli Live
પ્રવાસી મજૂરો તોળાઈ રહ્યા છે સંકટના વાદળ, હવે આ મુશ્કેલી આવી સામે. જિલ્લામાં કામદારોએ રોજગારની કટોકટીનો સામનો કરવો પડી રહ્યો છે. આનો અંદાજ તે વાત પરથી લગાવી શકાય છે કે, મહાત્મા ગાંધી રાષ્ટ્રીય ગ્રામીણ રોજગાર ગેરંટી અધિનિયમ (મનરેગા) અંતર્ગત છેલ્લા 104 દિવસમાં જિલ્લામાં 43 હજારથી વધુ મજૂરના હાથ ખાલી થયા છે. તેમને રોજગાર નથી મળી રહ્યો. વિકાસ કામોની સંખ્યા પણ ઓછી થઈ છે.
લોકડાઉન થયા બાદ અનલોકના પહેલા તબક્કામાં મજૂરોને રોજગારી મળે તે હેતુથી મનરેગા હેઠળ કામો શરૂ કરાયા હતા. સરકારના નિર્દેશો અનુસાર, ઘણા વિભાગોએ વધુમાં વધુ મજૂરોને કામ મળે એ માટે વિકાસ કામગીરી શરૂ કરી હતી. તેના પરિણામે 26 જૂને, મનરેગા હેઠળ જિલ્લામાં 62,605 મજૂરો કામ કરતા હતા. જિલ્લાની 695 ગ્રામ પંચાયતોમાંથી 680 માં ગટર, ફૂટપાથ, રોડ બાંધકામ તેમજ નહેરની સફાઇ, તળાવ ખોદકામ વગેરેના 1610 કામો શરૂ કરાયા હતા. તાજેતરમાં મનરેગા અંતર્ગત થઈ રહેલા કામોની સમીક્ષા કરવામાં આવી હતી. 7 ઓક્ટોબર સુધી પરિસ્થિતિનું મૂલ્યાંકન કરાયું હતું.
એવું જાણવા મળ્યું હતું કે, ઓક્ટોબર સુધી આ વિકાસ કાર્યોની સંખ્યા ઘટીને 912 થઈ ગઈ છે. 588 ગ્રામ પંચાયતોમાં માત્ર 18,753 મજૂરો રોજગાર મેળવી રહ્યા છે. એટલે કે આ 104 દિવસોમાં 43,852 મજૂરો બેકાર થઈ ગયા. હવે આની નોંધ લેવાતી નથી. ગ્રામીણ વિસ્તારોમાં મોટાભાગના મજૂરોના હાથ ખાલી છે. લોકડાઉન પછી વિકાસ કામોમાં જેટલી ગતિ હતી, હવે તે એટલી જ ઓછી થઈ છે. અધિકારી મનીષ કુમાર કહે છે કે, અન્ય વિભાગોનો સંપર્ક કરીને વિકાસ કાર્યોની સંખ્યામાં વધારો કરવામાં આવશે, જેથી વધુને વધુ મજૂરોને રોજગાર મળી રહે.